section_heading: Život i djelo
paragraph_text: Leutze je 1825. godine kao dječak došao u Sjedinjene Američke Države. Slikarstvo je studirao u Philadelphiji. U dobi od 25 godina privremeno se vratio u Njemačku na studij kod Carla Friedricha Lessinga na Umjetničkoj akademiji u Düsseldorfu. Leutze tada studira i povijest umjetnosti u Düsseldorfskoj školi. Njegova najpoznatija slika Washington prelazi rijeku Delaware (1851.) datira iz tog vremena i sadrži impresije o krajoliku rijeke Rajne kod Kaiserwertha. Druga inačica ove slike u posjedu je Metropolitan muzeja u New York-u, dok je prva izgorjela tijekom Drugog svjetskog rata u Kunsthalle-u u Bremenu.